מונדיאל 2006

מונדיאל 2006 (או בשמו הרשמי: גביע העולם של פיפ"א - גרמניה 2006) נערך בין ה-9 ביוני ל-9 ביולי 2006, והסתיים בניצחונה של  על  בדו-קרב פנדלים 3-5, לאחר שמשחק הגמר הסתיים בתיקו 1-1.

הייתה זו הפעם השנייה שגרמניה אירחה את המונדיאל, לאחר שמערב גרמניה אירחה אותו ב-1974, אך בשונה ממנו, נערך על אדמת גרמניה המאוחדת.

בחירת גרמניה כמארחת הטורניר
ביוני 2000 נערכה ההצבעה אשר קבעה את זהות המדינה המארחת את מונדיאל 2006. מועמדותה של גרמניה גברה על המועמדויות של ברזיל, אנגליה, מרוקו ודרום אפריקה, אשר הייתה המועמדת הבכירה לזכייה באירוח הטורניר. ההחלטה נפלה על חודו של קול, כש-12 הצביעו לזכותה של גרמניה ו-11 לזכותה של דרום אפריקה. נציגה של ניו זילנד בוועד הפועל של פיפ"א בחר להימנע מהצבעה בניגוד להחלטתה של קונפדרציית הכדורגל של אוקיאניה (OFC) להצביע לזכותה של דרום אפריקה. אילו היה מצביע לטובת דרום אפריקה, קולו של נשיא פיפ"א ספ בלאטר היה מכריע לטובתה.

לאחר ההכרזה על גרמניה כמארחת, פיפ"א החליטה לבצע רוטציה בין היבשות ולהעניק לאפריקה את זכות האירוח של מונדיאל 2010.

אצטדיונים
12 אצטדיונים נבחרו לארח את הטורניר. בכל אצטדיון התקיימו ארבעה משחקים בשלב הבתים, ומשחק אחד או שניים בשלבי הנוק אאוט. משחקיהן של גרמניה וברזיל בשלב הבתים התקיימו בשלושת האצטדיונים הגדולים - מינכן, ברלין ודורטמונד. משחק הפתיחה התקיים במינכן והגמר התקיים בברלין.

מקרא: מוק - שלב מוקדם, שג - שמינית גמר, רג - רבע גמר, חג - חצי גמר, מק3 - מקום 3, ג - גמר

נבחרות

להלן הנבחרות שהעפילו לטורניר:
 אירופה (אופ"א):  (הופעה ראשונה),  (זוכה), ,  (מארחת), , , , , ,  (הופעה ראשונה מאז פירוק צ'כוסלובקיה),  (מקום שני), , , 
 צפון ומרכז אמריקה ומדינות האיים הקריביים (CONCACAF): ,  (הופעה ראשונה), , 
 אפריקה (CAF): , , , ,  (כולן מלבד תוניסיה מופיעות בפעם הראשונה)
 אסיה (AFC): , , , 
 דרום אמריקה (CONMEBOL): , ,  (זכתה במונדיאל 2002), 
 אוקיאניה (OFC):

שיטת המשחקים
השיטה במונדיאל 2006 דומה לזו שהייתה בשני המונדיאלים הקודמים.

בשלב הראשון חולקו 32 הנבחרות לשמונה בתים עם 4 נבחרות בכל בית. שיבוץ הנבחרות לבתים וסדר המשחקים נקבעו בהגרלה אשר נערכה בלייפציג ב-9 בדצמבר 2005.

שתי הראשונות מכל בית עלו לשלב שמינית הגמר, ושתי האחרונות סיימו את השתתפותן בטורניר.

משלב שמינית הגמר והלאה נערך הטורניר בשיטת "נוק אאוט" - המפסיד יוצא. במצב של שוויון בתום הזמן הרגיל (90 דקות) נערכה הארכה של 30 דקות. אם לאחר סיום ההארכה עדיין היה שוויון, הוכרע המשחק בדו-קרב בעיטות עונשין. שיטת "שער הזהב" שהייתה נהוגה במונדיאלים של 1998 ושל 2002 בוטלה, וגם כאשר הובקע שער בהארכה שיחקו עד תום 120 דקות.

שלב הבתים
בשלב זה שיחקה כל נבחרת נגד שלוש הנבחרות האחרות בבית, ועל פי הדירוג נקבעו 16 הנבחרות שהמשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית עלו לשמינית גמר, בעוד השלישית והרביעית סיימו את חלקן בטורניר.

שיטת הניקוד
הקבוצה המנצחת זכתה בשלוש נקודות, המפסידה לא זכתה באף נקודה ובמקרה של תיקו זכתה כל קבוצה בנקודה אחת. במקרה של שוויון במספר הנקודות בין כמה נבחרות, דירוגן נקבע לפי הקריטריונים הבאים, לפי הסדר:
 הפרש השערים בכל משחקי הבית;
 מספר שערי זכות בכל משחקי הבית;
 מספר הנקודות הרב ביותר שהושג במשחקים בין הקבוצות אשר בשוויון;
 הפרש השערים במשחקים בין הקבוצות אשר בשוויון;
 מספר שערי זכות במשחקים בין הקבוצות אשר בשוויון;
 הגרלה

בית א'
נבחרת  המארחת זכתה בראשות הבית עם מלוא 9 הנקודות לאחר ניצחונות על ,  ו. הייתה זו הפעם ה-14 ברציפות מאז 1954 שגרמניה עלתה לשלב השני במונדיאל, והפעם השנייה בהיסטוריה אחרי 1970 שהשיגה מאזן מושלם בשלב הבתים. אקוודור סיימה במקום השני והעפילה לראשונה בתולדותיה לשמינית הגמר, בהופעתה השנייה במונדיאל. פולין וקוסטה ריקה נשרו מהמשך הטורניר, כפי שעשו במונדיאל הקודם.

בית ב'
נבחרות  ו עלו לשמינית הגמר. האנגלים הבטיחו את עלייתם כבר לאחר ניצחונות על  ו בשני המשחקים הראשונים, ותיקו עם שוודיה במשחק השלישי הבטיח להם את המקום הראשון. שוודיה הבטיחה את מקומה בשמינית הגמר רק במחזור השלישי, ובדיעבד היה זה הניצחון על פרגוואי במחזור השני משער בדקה ה-89 שקבע את עלייתה של שוודיה ואת הדחתה של פרגוואי. אנגליה ושוודיה עלו מאותו בית גם ב-2002, אך אז הן דורגו בסדר הפוך. טרינידד וטובגו סיימה אחרונה בבית ללא שערי זכות והתנחמה בכך שהשיגה נקודה בהופעתה הראשונה במונדיאל.

השער של מרקוס אלבאק (Allbäck) משוודיה במשחק נגד אנגליה היה השער ה-2,000 שנכבש בתולדות המונדיאל.

בית ג'
 ו עלו לשמינית הגמר לאחר שהשיגו ניצחונות על  ו, בעוד שהמפסידות הודחו מהמשך הטורניר. ארגנטינה והולנד סיימו בתיקו 0:0 במשחק ביניהן, שקבע שארגנטינה דורגה ראשונה בבית בזכות הפרש שערים עדיף. חוף השנהב השיגה את ניצחונה הראשון במונדיאל, 3:2 נגד סרביה ומונטנגרו, שסיימה ללא נקודות ועם 10 שערי חובה, ובכך רשמה את ההישג הגרוע ביותר של נבחרת אירופית במונדיאל למעט יוון ב-1994.

ארגנטינה הרשימה מאוד בניצחונה 6:0 על סרביה ומונטנגרו. זהו הניצחון הגבוה ביותר של ארגנטינה במונדיאל מאז הביסה את פרו באותה תוצאה ב-1978, וההפסד הגבוה ביותר של נבחרת אירופית כלשהי מאז 1954.

בית ד'
 זכתה בראשות הבית עם מאזן מושלם של 9 נקודות, לאחר ניצחונות על ,  ו. זו הפעם השנייה בתולדותיה שפורטוגל מצליחה לעלות לשלב השני, 40 שנה לאחר שעשתה זו ב-1966 כאשר גם אז היו לה 3 ניצחונות בשלב הבתים. מקסיקו שניצחה את איראן וסיימה בתיקו עם אנגולה עלתה לשמינית הגמר למרות הפסדה לפורטוגל, ועשתה זאת במונדיאל הרביעי ברציפות בהשתתפותה. אנגולה השיגה 2 נקודות בהופעת הבכורה שלה במונדיאל ואיראן הסתפקה בנקודה אחת.

בית ה'
 זכתה בראשות הבית לאחר שניצחה את  ו בתוצאה זהה, 2:0, וסיימה בתיקו 1:1 נגד  במשחק סוער שבו הורחקו 3 שחקנים - אחד מאיטליה ושניים מארצות הברית. בכך השיגה איטליה רצף של 8 העפלות רצופות לשלב השני במונדיאל, שהחל ב-1978.

גאנה, בהופעת הבכורה שלה במונדיאל, הצליחה לעלות לשמינית הגמר בניגוד לתחזיות המוקדמות, בעקבות ניצחונותיה על צ'כיה 2:0 וארצות הברית 2:1. בכך המשיכה את סדרת ההצלחות של יבשת אפריקה. צ'כיה פתחה בניצחון משכנע של 3:0 על ארצות הברית, אך בהמשך נכנעה לגאנה ולאיטליה, והודחה מהמשך הטורניר יחד עם ארצות הברית שהשיגה נקודה אחת דווקא נגד הנבחרת החזקה בבית.

בית ו'
, מחזיקת הגביע, סיימה בראש הבית לאחר ניצחונות על ,  ו, ובכך הגדילה את רצף הניצחונות שלה ל-10, ואת רצף ההעפלות לשלב השני ל-10 מונדיאלים, החל מ-1970. הייתה זו הפעם השישית שברזיל השיגה מאזן מושלם בשלב הבתים.
אוסטרליה עלתה בפעם הראשונה לשלב השני, לאחר ניצחון הבכורה שלה במונדיאל, 3:1 על יפן (לאחר שפיגרה 0:1 עד הדקה ה-84) ותיקו 2:2 נגד קרואטיה במשחק שבו הורחקו 3 שחקנים (2 קרואטים ואוסטרלי). קרואטיה ויפן נפרדו מהמונדיאל ללא ניצחון.

רונאלדו, כוכב מונדיאל 2002, כבש שני שערים במשחקה של ברזיל נגד יפן, ובכך העלה את מאזנו ל-14 שערים והשתווה לגרד מילר בראש דירוג המבקיעים במונדיאלים.

בית ז'
 זכתה במפתיע במקום הראשון בבית לאחר שסיימה בתיקו 0:0 עם  וניצחה את  וקוריאה הדרומית בתוצאה 2:0. היא הייתה הנבחרת היחידה שלא ספגה אף שער בשלב הבתים. צרפת, שנחשבה הפייבוריטית בבית הזה, סיימה בתיקו את משחקיה נגד שווייץ וקוריאה הדרומית, ורק במחזור השלישי הבטיחה את עלייתה בניצחון על טוגו. קוריאה הדרומית, שהגיעה לחצי הגמר במונדיאל הקודם, הודחה הפעם בשלב הראשון כמו בשאר הפעמים ששיחקה מחוץ לארצה. טוגו סיימה את הופעתה הראשונה במונדיאל ללא נקודות.

בית ח'
 זכתה בראשות הבית לאחר ניצחונות על ,  ו. אוקראינה, שהובסה 0:4 על ידי ספרד במשחק הבכורה שלה כמדינה עצמאית במונדיאל, ניצחה אחר כך את ערב הסעודית ותוניסיה (משער שהובקע בבעיטת עונשין שנויה במחלוקת), ועלתה לשמינית הגמר. תוניסיה וערב הסעודית, שסיימו את המשחק ביניהן בתיקו 2:2, נפרדו מהמונדיאל ללא ניצחון.

נתון יוצא דופן בבית זה היה שסכום מאזן שערי הזכות ושערי החובה של כל אחת מנבחרות הבית עמד על 9 שערים.

שלב הנוקאאוט

שמינית גמר
 ו העפילו לשלב רבע הגמר, לאחר שניצחו את  ו בהתאמה. צמד של לוקאס פודולסקי ב-12 הדקות הראשונות הקנה לגרמניה את הניצחון על שוודיה. ארגנטינה נזקקה לשער מרהיב של מקסי רודריגז בהארכה כדי להכניע את מקסיקו.

 עלתה לרבע הגמר לאחר ניצחון 1:0 על  במשחק חלש, משער בבעיטה חופשית של דייוויד בקהאם. ברבע הגמר היא פגשה את , אשר ניצחה את  1:0 משער של מאניש, במשחק רווי בתקריות אלימות, בו שלף השופט 16 כרטיסים צהובים והרחיק ארבעה שחקנים (שיא בתולדות המונדיאל), שניים מכל קבוצה.

 ניצחה את  1:0, בפנדל שנוי במחלוקת בתוספת הזמן ופגשה ברבע הגמר את , שניצחה את  בדו-קרב פנדלים. השווייצרים סיימו את השתתפותם בטורניר מבלי שספגו אף שער.

 ניצחה את  3:0. רונאלדו כבש את השער הראשון ועלה לראש דירוג המבקיעים במונדיאל בכל הזמנים עם 15 שערים (שיא שנשבר במונדיאל 2014 על ידי מירוסלב קלוזה).
היא פגשה ברבע הגמר את , שניצחה את  3:1.

רבע גמר
ארבע נבחרות אירופיות עלו לחצי הגמר, בפעם הרביעית בתולדות המונדיאל והראשונה מאז 1982.  ו נזקקו לדו-קרב פנדלים כדי לנצח את  ו בהתאמה.  הכניעה את  3:0.  חוללה הפתעה כשניצחה 1:0 את , מחזיקת הגביע ב-2002.

חצי גמר
 הפתיעה והצליחה להכניע את  המארחת בשלב ההארכה, כשנותרה דקה אחת בלבד לשלב ההכרעה בבעיטות עונשין. השער השני של איטליה שהובקע בדקה ה-121 הוא השער המאוחר ביותר שהובקע בתולדות טורניר גביע העולם בכדורגל.

בחצי הגמר השני ניצחה  את  1:0 משער בבעיטת עונשין של זינדין זידאן.

מקום שלישי
 זכתה במקום ה-3 ושמרה בכך על מסורת של זכייה במקום זה כל 36 שנה (1934, 1970, 2006).

גמר
 
 העפילה לשלב הגמר בפעם השנייה בתולדותיה, כשהפעם הראשונה הייתה 8 שנים קודם לכן, במונדיאל 1998, אז אף זכתה בגביע.

ל הייתה זו ההופעה השישית במספר במעמד גמר המונדיאל, מתוכן זכתה באליפות 3 פעמים עד לגמר זה.

משחק זה היה האחרון בקריירה של קפטן נבחרת צרפת, זינדין זידאן. 11 דקות לסיום ההארכה נגח זידאן בחזהו של מרקו מטראצי האיטלקי והורחק בכרטיס אדום. לאחר הפסדה של צרפת בפנדלים זידאן הסתגר בחדר הלבשה ולא עלה לקבל את מדליית הכסף.

כובשי השערים

מצטיינים 

נבחרת הטורניר:
 במונדיאל זה נבחרו 23 שחקנים בנבחרת הטורניר

כיסוי תקשורתי 

מונדיאל זה היה הראשון בישראל שרשות השידור לא הייתה אחת מזכייניות שידוריו: הוא שודר בערוצים 2 ו-10, ערוציה של הרשות השנייה, בערוץ הספורט, ובשני ערוצים שחידשו את שמותיהם עבור טורניר זה והיו ערוצים בתשלום - "ספורט 1" ו"ספורט 2" (בעבר "שבת של כדורגל" ו"הליגה האנגלית").

קישורים חיצוניים

 
 אהרוני, מתן המונדיאל והאהבה לכדורגל בכלל מאמר במגזין tv-il

גביע העולם בכדורגל
תחרויות כדורגל ב-2006
תחרויות כדורגל בגרמניה
2006 בגרמניה